
1 ESPECIFICACIONS GENERALS 


1.1 NOM PROGRAMA 


CONSTRUCCIÓ DE TRIANGLES 
1.2 AUTORS 
-— Assumpció 0ECHEVARRÍA 0òCUADRILLERO, 0òProfessora de 


l'I.B. "La Guineueta" de Barcelona. 


-— Antoni GOMÀ ji 0NASARRE, professor de l'I.B. 
"Joanot Martorell", Esplugues de Llobregat. 


1.3 TEMÀTICA 


El tema que tracta el programa és el de la resolució i 
construcció de triangles, primordialment en l'aspecte 
gràfic-constructiu: 


1.4 ASSIGNATURES 


Matemàtiques i Dibuix lineal. 


5 NIVELL ESCOLAR 


Pot servir als darrers cursos de l'actual EGB o als primers de 
BUP o FP i, en tot cas, sempre que es vulgui donar a l'alumne 
una eina de reforç en aquest tema. Eina petita i concreta 
però l'experiència ens permet dir que útil. 


1.6 DESCRIPCIÓ TÈCNICA 


L'arxiu que conté el programa es denomina TRIANGLE.EXE i és 
escrit en llenguatge GN—BASIC i compilat posteriorment. 
Requereix la presència de l'arxiu BRUN20G. EXE que ha de ser 
accessible des del disquet o subdirectori des d'on es cridi el 
programa, que caldrà executar amb la comanda TRIANGLE. 

2 0 INSTRUCCIONS DE FUNCIONAMENT 


2.1 DINÀMICA DE FUNCIONAMENT DEL PROGRAMA 


El programa comença amb una pantalla on es poden entrar amb gran 
flexibilitat les dades conegudes del triangle, amb un recordatori 
del fet que amb 3 dades ja podem conèixer el triangle 0ò(sempre 
que no siguin els 3 angles, és clarl). 


Seguidament, si s'escau, es fa la construcció del triangle que té 
com a elements les dades entrades i es permet a l'usuari que 
visualitzi pas a pas la construcció del triangle. Per la 
construcció del triangle es pren l'escala adequada per a un 
aprofitament òptim de la pantalla. 


El programa mostra, també, els resultats numérics de la resolució 
del triangle, sempre que sigui possible de construir-lo amb les 
dades donades. 


En acabar un cas pot ser-ne estudiat un altre o abandonar el 
programa, Opció aquesta que es pot prendre en qualsevol moment 
amb la tecla F10. 


2.2 OPCIONS DEL PROGRAMA 


El programa estudia tots els casos de resolució de triangles. És 
la mateixa entrada de dades per part de l'usuari la que 
selecciona el cas. Recordem que aquests són: 


a) Coneguts els tres costats. 


Si les dades donades compleixen la condició que cadascuna 
d'elles sigui menor que la suma de les altres dues i, doncs, 
hi ha solució única, es mostra la construcció i es dona el 
resultat numèric. 


Si, en canvi, l'usuari ha entrat com a costats del triangle 
tres nombres que no permeten construir triangle, el programa 
ho indica i permet fer visual el fet de la impossibilitat de 
la construcció. 


b) Coneguts un costat i dos angles. 


Si hom ha entrat dos angles que sumen 1802 o més, el programa 
indica la impossibilitat d'aquest fet. Si, en canvi, els dos 
angles han estat entrats correctament, d'antuvi es fa avinent 
que es poden considerar coneguts els tres angles i es dóna el 
valor del tercer. 


Cc) Coneguts dos costats i l'angle comprès. 

El cas plantejat té solució única siguin les que siguin les 
dades entrades. Es mostra la construcció del triangle i es 
dóna el resultat numèric. 


d) Coneguts dos costats i un angle no comprès entre ells. 


A. priori, sense càlculs previs, les dades poden tenir 
qualsevol valor. Així doncs, la primera cosa que fa el 
programa és indicar si ens trobem en un cas amb solució doble, 
solució única o bé si amb les dades donades és impossible de 
construir cap triangle. 


En tot cas hom pot fer visual la construcció i adonar-se així, 
ja sigui de la impossiblitat de la construcció, del fet de la 
unicitat o bé de la duplicitat de solucions. Si és així 
l'usuari podrà optar per fer visuals per separat els dos 
triangles solució. 


2.3 0 dENTRADA DE DADES: UNITATS I LIMITACIONS 


Els angles han de ser entrats en graus úi minuts i els que el 
programa calcula ens seran presentats arrodonits d'aquesta 
mateixa manera. 


Els costats han de ser entrats amb una limitació de 6 caràcters 
comptant-hi el possible punt decimal. Tanmateix, a l'hora 
d'entrar aquestes dades cal tenir present que els costats que 
calcula el programa són donats arrodonits al primer decimal i, 
doncs, allò que és recomanable és donar-los en unitats enteres o, 
com a màxim amb un decimal. 


Aixi per exemple, si entrem les dades a-123.45 unitats, b-131.56 
unitats i C743225' el programa calcula c-— 94.6 unitats, A563:43' 
i B-72252"'. 


Si, en canvi, entrem els costats com a as12345 unitats i 
b-13156 unitats els angles resultaran els mateixos però obtindrem 
C-9462.4 unitats. Haurem guanyat, doncs, aproximació. 

3 0 "ÀASPECTES PEDAGÒGICS 


3.1 0OBJECTIU DEL PROGRAMA 


L'objectiu que hom veu en aquest programa és el de fer entendre 
als alumnes que els casos de resolució de triangles tenen 
d'antuvi una resolució geomètrica, constructiva, que si bé sempre 
ha estat una finalitat en les classes de dibuix lineal, massa 
vegades s'ha oblidat en les classes de Matemàtiques quan s'han 
començat a explicar fórmules de Trigonometria. 


En particular creiem que el programa ajuda molt bé a veure el 
perquè del cas en el que es possible trobar una solució, dues o 
cap. 


No és un objectiu del programa proporcionar la solució numèrica 
dels diferents casos de resolució de triangles (de fet aquest 
seria un possible programa a plantejar als nostres alumnes 
avançats de programació) encara que sí ens ha semblat interessant 
incorporar-hi els càlculs. 


3.2 0 CONEIXEMENTS PREVIS 


El plantejament que es fa del tema requereix únicament que 
l'usuari estigui familiaritzat amb la idea de triangle, la mesura 
dels angles en graus i minuts i les construccions que és possible 
de fer amb regle, compàs i transportador d'angles. 


3.3 0 FONAMENTACIÓ TEÒRICA 


Com és habitual es denoten per A,B,C els vèrtexs i els 
corresponents angles del triangle i per a,b,c els respectius 
costats oposats. 


Indicarem, únicament, com es duen a terme les construccions en 
Cada cas. Cal suposar que es disposa de regle graduat, compàs i, 
això sí, un "transportador d'angles ideal", que permeti dibuixar 
un angle en graus i minuts. 


a) Coneguts tres costats. 
Es dibuixa el costat AB. Amb centre en A es traça un arc de 
radi AC. Amb centre en B es traça un arc de radi BC. La 
intersecció d'aquests dos arcs, si existeix, dóna el tercer 
vèrtex. 


b) Conegut un costat i els angles. 

Es dibuixa el costat conegut. Com que es pot suposar que es 
coneixen els tres angles es dibuixen les dues rectes que 
determinen els angles contigus al costat conegut. La 
intersecció d'aquestes dues rectes dóna el tercer vèrtex. 


c) Coneguts dos costats i l'angle comprès. 


Es dibuixa un dels costats coneguts. Seguidament es dibuixa, 
en un dels vèrtexs una recta que determini amb el costat 
dibuixat un angle igual al donat. Sobre aquesta recta es marca 
una distància igual a l'altre costat conegut. Així queda 
determinat el tercer vèrtex. 


d) Coneguts dos costats i un angle no comprès. 


Es dibuixa el costat conegut contigu a l'angle donat. 
Seguidament es dibuixa, en un dels vèrtexs una semirecta que 
determini amb el costat dibuixat un angle vdúigual al donat. 
Finalment, amb centre en l'altre vèrtex es traça un arc amb 
radi igual a l'altre costat conegut. Si aquest arc talla en 
dos punts la semirecta ens trobem en cas de solució doble: si 
la talla només en un o hi és tangent tenim solució única: si, 
en canvi, no talla podem analitzar un dels casos sense 
solució. 


3.4 METODOLOGIA D'ÚS 


Entenem que el programa és una eina de reforç i, doncs, 
susceptible d'un treball individual a l'aula d'informàtica, per 
tal d'aprofondir i ben assentar la idea de la construcció gràfica 
de triangles i tots els aspectes dels diversos casos de 
resolució. 


Apart d'això, un ús reiterat, amb molts exemples ha de permetre 
que els alumnes entenguin perquè, a vegades, no hi ha solució 
quan es donen tres costats i que comprovin que els casos de 
resolució de triangles són tots "univocs" excepte un. Per aquest 
-donats dos costats i un angle no comprès-, que és el que 
acostuma a costar més als alumnes, el poder visualitzar la 
construcció permet suggerir treballs "''inversos" a saber, fer 
introduir dades als alumnes que ens donin una solució, d'altres 
que no ens en donin, d'altres que en donin dues ... úi comprovar 
llavors l'adequació de les dades entrades a allò que s'havia 
formulat. 


És Clar que això també es podria fer amb un simple programa de 
resolució numèrica de triangles. Allò que fa que aquest sigui 
"diferent" és el fet de posar el punt de mira en l'aspecte gràfic 
(i la flexibilitat en l'entrada de les dades conegudes seria, 
encara que en un segon terme, un altre avantatge). 


